REPUBLIKA SRBIJA

NARODNA SKUPŠTINA

Odbor za finansije, republički budžet i

kontrolu trošenja javnih sredstava

12 Broj 400-22795/12

17. septembar 2012. godine

B e o g r a d

 Na osnovu člana 51. stav 2. Zakona o Državnoj revizorskoj instituciji („Službeni glasnik RS“, br. 101/05, 54/07 i36/10) i čl. 44. i 55. Poslovnika Narodne skupštine – Prečišćeni tekst („Službeni glasnik RS“, broj 20/12), Odbor za finansije na sednici održanoj 17. septembra 2012. godine doneo je

O D L U K U

 DAJE SE SAGLASNOST na Predlog izmena i dopuna Finansijskog plana Državne revizorske institucije za 2012. godinu, koji je Savet Državne revizorske institucije doneo na sednici održanoj 17. septembra 2012. godine.

 PREDSEDNIK ODBORA

 Vesna Kovač

O b r a z l o ž e nj e

 Na osnovu člana 51. stav 2. Zakona o Državnoj revizorskoj instituciji („Službeni glasnik RS“, br. 101/05, 54/07 i36/10), Savet Državne revizorske institucije dostavio je Odboru za finansije, republički budžet i kontrolu trošenja javnih sredstava 17. septembra 2012. godine Predlog izmena i dopuna Finansijskog plana Državne revizorske institucije za 2012. godine, 12 broj 400-2795/12.

 Predlogom izmena i dopuna Finansijskog plana Državne revizorske institucije za 2012. godine, 12 broj 400-2795/12, utvrđena je visina sredstava i izvršen raspored sredstava za određene namene prema odredbama Zakona o budžetskom sistemu, kojim će se obezbediti uslovi za obavljanje delatnosti ove institucije u rebalansu budžeta Republike Srbije za 2012. godinu, u okviru posebnog budžetskog razdela – Državna revizorska institucija.

 Na osnovu iznetog, Odbor za finansije, republički budžet i kontrolu trošenja javnih sredstava je na sednici održanoj 17. septembra 2012. godine razmatrao je Predlog izmena i dopuna Finansijskog plana Državne revizorske institucije za 2012. godinu i doneo Odluku o davanju saglasnosti na Predlog izmena i dopuna Finansijskog plana Državne revizorske institucije za 2012. godinu.